Afslutning af lydighedstræning og generalforsamling lørdag den 29. maj 2021

Vi ville så gerne holde et rigtig godt arrangement for hele familien, men synes ikke tiden med COVID-19 er til dette lige nu. Derfor bliver dagen primært for deltagerene på holdene, familie der vil bakke op og for medlemmer.

Du kan komme fra morgenstunden og få morgenmad, eller du kan droppe ind og følge med i løbet af formiddagen. Der er dog en fast mødetid for alle holdene, og så slutter vi alle af samlet med frokost, ”opvisning med forklaring”, og belønningen for de sidste måneders arbejde med hundene og os selv.

Du kan hele dagen få kaffe, te og øl/vand i klubhuset.

Umiddelbart derefter er der generalforsamling hvor der bl.a. er vedtægtsændringer på dagsordenen.

# Dagens program:

Kl. 8.00 Mulighed for morgenmad i klubhuset.

 Skulle du komme senere, så gå ind og kig om der stadig er noget tilbage.

Kl. 9.00 Vinderklasse hundene og deres førere starter på banen.

Kl. 11.00 Alle andre skal være klar ved klubhuset (hvalpe - unghunde og åben klasse)

Kl. 12.00 Frokost ved klubhuset og uddeling af velfortjente medaljer.

 Pølser i flere varianter grilles og serveres med godt brød og tilbehør.

Kl. 12.40 Bedste Vinderklasse ekvipage viser os hvad det er de afprøves i.

 Michael fortæller om hvorfor de træner som de gør og hvordan det giver mening i praksis.

Kl. 13.00 Generalforsamling i klubhuset for alle medlemmer.

 Kom og brug din indflydelse som medlem af Odsherred Hunde- og Jagtforening.

Vi glæder os meget til dagen ☺

Mvh.

Instruktører og bestyrelse i OHJF.